VILNIAUS KOLEGIJOS STUDENTŲ ATSTOVYBĖ

KAROLIO VASILIAUSKO MOTYVACINIS LAIŠKAS

DĖL KANDIDATAVIMO Į PREZIDENTUS

Sveiki, esu Karolis Vasiliauskas ir noriu kandidatuoti į Vilniaus kolegijos Studentų atstovybės prezidentus. Dažnai susimąstau, kas iš vis yra ta studentų atstovybė. Manau, kad į šį klausimą atsakyti nėra paprasta. Mano nuomone, studentų atstovybė, tai unikali vieta tobulėti kiekvienam studentui, mokytis ir siekti naujų tikslų. Studentų atstovybė tai ne tik atstovavimas, tai daugiau, tai lyg antri namai. Atstovauti studentą, kiekvienam suteikia stimulo tobulėti, gilintis į problemas, kovoti už kiekvieną ir ginti savo nuomonę. Būtent tai, mano nuomone, yra studentų atstovybė: kad kiekvienam studentui būtų suteiktos vienodos sąlygos, kad kiekvienam būtų sudaryta jauki akademinė aplinka, kad kiekvienam būtų smagu ateiti į paskaitas, kolegiją, va čia yra studentų atstovybės tikslas. Na, o kad tai pasiekti yra labai svarbi komandos ir pačių studentų noras. Komanda, kuri sugeba įsiklausyti į studentų poreikius, turi kompetencijų išspręsti studentų problemas ir, be visa ko, sugebanti smagiai praleisti laiką, atlikti savo darbą ne dėl to, kad reikia, o dėl to, kad smagu padėti studentams. Va čia – komanda. Studentų atstovybė yra tiltas tarp studentų ir administracijos. Glaudus bendradarbiavimas padeda pasiekti daugiau. Tik būdami kaip vienas kumštis, galime padėti vieni kitiems. Vienybė – jėga, kuri mus skatina judėti tolyn. Tad studentų atstovybė yra ta stotelė, kurioje galime pakilti kaip feniksai, tobulėti ir siekti neįmanomo – visiškos tobulybės. Todėl tikiu, kad jeigu tapsiu studentų atstovybės prezidentu, sukursime stiprų ryšį kartu su studentais, nes jie yra mūsų jėga ir tik jų dėka, mes galime išsikovoti geresnį rytojų!

Už studentišką judėjimą, teisingame kelyje!